  Майя Бывальцева Удмуртилэн тӧроез элькунысь нылкышноосты 8-тӥ мартэн ӟечкылаз. Нылкышноослэн калыккуспо нуналзылы сӥзем сиё-дано праздник 4-тӥ южтолэзе Удмуртиысь Кун циркын ортчиз. «Мон  туж шумпотӥсько туннэ тӥлесьтыд мыньпотондэс но ӝуась синъёстэс адӟыса. Туж дунъясько вордскем Удмуртимес азинтон понна тыршемдэс. Пиналъёсты но нунокъёсты визьнодамдэс. Сюлмысьтым тау карисько ваньмыз понна», — вераз Александр Соловьёв. Сиё-дано люкетэз бере люкаськемъёсты шумпоттӥзы Цирк искусствоя калыккуспо фестивале лыктэм артистъёс. Со Ижкарын туннэ кутске но 8-тӥ южтолэзёзь мыноз. Тегъёс: Цирк Удмуртия АлександрСоловьёв  